b'\n_START_ARTICLE_\nCarski rez\n_START_PARAGRAPH_\nC\xc3\xa1rski r\xc3\xa9z (latinsko sectio caesarea) je oblika poroda, kjer nose\xc4\x8dnici naredijo kirur\xc5\xa1ki rez v spodnjem delu trebuha skozi maternico za izvlek ploda._NEWLINE_V preteklosti se je carski rez opravljal skorajda izklju\xc4\x8dno v nujnih medicinskih primerih, danes pa se pogosto opravlja tudi na \xc5\xbeeljo nose\xc4\x8dnice._NEWLINE_Carski rez je lahko na\xc4\x8drtovan; to se zgodi bodisi zaradi medicinskih razlogov (na primer zaradi anormalne lege plodu ali kadar je plod premajhen in bi bil porod zanj preve\xc4\x8d naporen) bodisi na \xc5\xbeeljo nose\xc4\x8dnice. Lahko pa se porodni\xc4\x8dar za carski rez odlo\xc4\x8di med samim porodom, \xc4\x8de pride do komplikacij pri porodnici ali plodu.\n_START_SECTION_\nEtimologija\n_START_PARAGRAPH_\nIzraz carski rez se nana\xc5\xa1a na legendo o rojstvu Gaja Julija Cezarja. V 1. stoletju pr. n. \xc5\xa1t. je Plinij starej\xc5\xa1i opisal, da naj bi se Julij Cezar rodil s pomo\xc4\x8djo carskega reza. Dokazov za resni\xc4\x8dnost te zgodbe sicer ni.'